บอร์ดมุมห้อง
โดย...มะกะโรนี cornerboardtoday@gmail.com
10 ก.พ. 2559

โดย...มะกะโรนี [email protected]
การแต่งตั้งโยกย้ายข้าราชการระดับสูงในกระทรวงศึกษาธิการ (ศธ.) เพิ่งจะหายฝุ่นตลบได้ไม่นาน ก็เริ่มมีข่าวระลอกใหม่ที่จะมาถึงในอีกไม่นาน ก่อนหน้านี้ นพ.กำจร ตติยกวี ปลัดศึกษาธิการ (ศธ.) ออกมาบอกว่า การโยกย้ายนั้นเปิดกว้างให้โอกาสผู้มีความรู้ความสามารถเข้ามาทำงาน แต่รายชื่อข้าราชการระดับสูงรอบก่อนก็หนีเรื่องกระแสต่อต้านภายใน ถูกร้องเรียนและเสียงซุบซิบไม่พ้น เรียกได้ว่าวนเวียนอยู่กับวงจรเดิมๆ คือผิดฝาผิดตัว ได้คนไม่เหมาะสมมารับตำแหน่ง รอบนี้จึงต้องฝากความหวังเรื่องได้คนจริงตัวจริง มาทำงานขับเคลื่อนการศึกษาไว้ที่พ่อบ้านของกระทรวงครู ...
... วีระชาติ กิเลนทอง หัวหน้าโครงการลดความเหลื่อมล้ำด้วยการศึกษาปฐมวัยที่มีคุณภาพ สำนักงานส่งเสริมสังคมแห่งการเรียนรู้และคุณภาพเยาวชน (สสค.) เสนอแนวคิดพัฒนาคุณภาพชีวิตเด็กตั้งแต่ปฐมวัย โดยสร้างประสบการณ์การเรียนรู้ให้แก่เด็กวัยนี้ โดยใช้มุมคิดทางเศรษฐศาสตร์ง่ายๆ มาประยุกต์การเรียนรู้พัฒนาศูนย์พัฒนาเด็กเล็กจำนวน 50 แห่ง ในเขต จ.มหาสารคาม และกาฬสินธุ์ ...
... คณะพาณิชยศาสตร์และการบัญชี มหาวิทยาลัยธรรมศาสตร์ เปิดรับสมัครนักศึกษาใหม่ระดับปริญญาเอก เข้าศึกษาในโครงการปรัชญาดุษฎีบัณฑิต สาขาวิชาบริหารธุรกิจ (Ph.D.) ประจำปีการศึกษา 2559 สนใจดูรายละเอียดเพิ่มเติมได้ที่ [email protected] หรือโทร. 02-613-2261...
...มหาวิทยาลัยเกษตรศาสตร์ เปิดรับสมัครผู้จบการศึกษาระดับปริญญาตรีทุกสาขา เข้าศึกษาต่อในโครงการปริญญาโทเศรษฐศาสตร์ธุรกิจ รุ่นที่ 16 ปีการศึกษา 2559 สมัครได้จนถึงวันที่ 4 มี.ค. ที่อาคารพิทยาลงกรณ์ ชั้น 2 สอบถามรายละเอียดเพิ่มโทร. 02-942-8866 ...
...กรมดุริยางค์ทหารบก รับสมัครบุคคลพลเรือนชาย-หญิง ที่มีความรู้ด้านดนตรี สำเร็จการศึกษาชั้นมัธยมศึกษาตอนต้นอายุระหว่าง 15-18 ปี เข้าเป็นนักเรียนดุริยางค์ทหารบกประจำปี 2559 สมัครได้ที่โรงเรียนดุริยางค์ทหารบก ถนนวิภาวดีรังสิต กทม. จนถึงวันที่ 4 มี.ค. และจะเปิดรับสมัครทางออนไลน์ที่ www.rta-band.com/rtasm ตั้งแต่วันนี้-4 มี.ค. สอบถามโทร. 02-245-9378 ...
...วิทยาลัยดุสิตธานี เปิดหลักสูตรประกอบอาหารญี่ปุ่นสำหรับเด็กอายุ 9-15 ปี ในวันที่ 26 มี.ค. สนใจสอบถามรายละเอียดได้ที่ โทร. 02-361-7806...0...มหาวิทยาลัยราชภัฏสวนสุนันทา จัดโครงการประกวดออกแบบตราสัญลักษณ์ (Logo) สวนสุนันทาวิชาการ 2559 โดยเปิดรับสมัครตั้งแต่บัดนี้จนถึง 23 ก.พ. และประกาศผลการตัดสินในวันที่ 29 ก.พ.ผ่านทางเว็บไซต์ของมหาวิทยาลัย สนใจสามารถสอบถามรายละเอียดได้ที่ 02-160-1093-4 Email : [email protected].